title: Inis Fraoigh
text: Inis Fraoigh (Inishfree pe Inishfree Upper e saozneg) zo un enezenn war aod kontelezh Dún na nGall, e gwalarn Iwerzhon. Emañ etre an douar-bras hag Árainn Mhór.
  
  E deroù an  e oa 36 familh o vevañ en enezenn. Séamus Ó Grianna ha Peadar O'Donnell a voe mistri-skol enni o-daou.
  
  E 1980 e oa deuet tud Kumuniezh Atlantis eus Ailt an Chorráin (Burtonport) da Inis Fraoich, d'ober o annez eno. Kumuniezh Atlantis a oa bet krouet e 1974 ; lesanvet e oant "The Screamers" abalamour ma taolent forzh kriadennoù dindan an amzer. Diwezhatoc'h e voe kuitaet Inis Fraoigh ganto, da vont da Icononzo e Kolombia e 1989.
  
  An den diwezhañ o vevañ en Inis Fraoigh a voe un arzour, Barry Pilcher, o chom eno etre 1993 ha 2013. Tiez-vakañsiñ zo c'hoazh, implijet en hañv hepken.
  
  Inizi all
  Meur a enezenn all zo anvet Inis Fraoigh en Iwerzhon, er mor pe e lennoù e diabarzh ar vro.
   Un enezenn all anvet Inis Fraoigh (Inishfree Lower) zo ivez e kontelezh Dún na nGall. Bihan eo, ha pelloc'h en hanternoz emañ. Tud a oa o vevañ enni betek ar bloavezhioù 1960.
   Un enezenn vihan anvet Inis Fraoigh zo e Loch Gile war an harzoù etre kontelezh Sligeach ha kontelezh Liatroim. Brudet eo bet dre ur varzhoneg gant William Butler Yeats, anvet "The Lake Isle of Innisfree". 
   Un enezenn anvet Inis Fraoigh (Inish Free) zo e Loch Éirne, e kontelezh Fear Manach
  
  Levrlennadur
   My Introduction to Inishfree, tennet eus Inishfree – A Tribute To A Donegal Island And Its People gant Margaret Duffy.
  
  Notennoù
  
  Fraoigh